
Здравейте, вчера ме спряха със служебният ми автомобил, беше ми извършена проверка със дрегер който отчете 0.00.Слвд това искаха от мен да дам кръвна проба в болницата при което аз отказах, взеха ми книжката и ми казаха че 2 год. Ще бъда пешеходец и 2000лв.глоба..вярно ли е? И мога ли да обжалвам, след като са ме проверили с дрегер защо им е и кръвен тест..??


 

Отказ за кръвна проба
=====================

 

Здравейте, Ива Кирилова, 


съгласно чл. 174, ал. 3 от ЗДвП – водач на моторно превозно средство, трамвай или самоходна машина, който откаже да му бъде извършена проверка с техническо средство за установяване употребата на алкохол в кръвта и/или с тест за установяване употребата на наркотични вещества или техни аналози или не изпълни предписанието за изследване с доказателствен анализатор или за медицинско изследване и вземане на биологични проби за химическо лабораторно изследване за установяване на концентрацията на алкохол в кръвта му, и/или химико-токсикологично лабораторно изследване за установяване на употребата на наркотични вещества или техни аналози, се наказва с лишаване от право да управлява моторно превозно средство, трамвай или самоходна машина за срок от две години и глоба 2000 лв.  

В този смисъл в изпълнение на цитираната разпоредба органите на КАТ са Ви отнели свидетелството за управление на МПС – така чл. 171, т. 1, б. б от ЗДвП.  

Следва да Ви бъде съставен акт за административно нарушение, което е било необходимо да се извърши на място и впоследствие – наказателно постановление, което можете да обжалвате пред районен съд. 


Поздрави,  

адв. Николина Митова  

тел. 0898 303092


